Andries Anders is ’n skaap. Hy voel eensaam omdat hy anders as die ander skape is. Maar diep in sy hart glo hy daar moet êrens ’n plek wees waar dit normaal is om anders te wees. Gedryf deur hierdie verlange gaan hy op ’n soektog …
Die skrywer Martin Steyn is bekend vir sy misdaadfiksie, maar dié skrywer, met ŉ liefde vir Stephen King, het aanvanklik gruwelfiksie begin skryf.
Martin se vorige boeke, Donker Spoor en Skuldig, het albei ŉ ATKV-woordveertjie ontvang vir die spanningslektuur-genre, en het die leser die kans gegee om saam met die speurder die moord te probeer oplos. Sy jongste boek, Swartval, vertel dié keer ŉ storie uit die oogpunt van die slagoffer, wat die leser ŉ ander perspektief van die storie bied en die ervaring baie meer persoonlik maak.
Dié skrywer sê hy weet nie hoekom hierdie saak vir hom so belangrik is nie, maar hy vermoed dit uit die hoeveelheid navorsing wat hy al gedoen het.
Martin sê hoewel hy eerstens ŉ goeie storie wil skryf, is hy geneig om te skryf oor dinge wat hom raak en pla. Hy sê sy boek is dalk nie gebaseer op die werklikheid nie, maar dit is steeds ŉ manier om aandag te gee aan hierdie kwessie en mense ook in te lig.
“As man verstaan ek nie wat verkragting vir ŉ vrou beteken nie, maar ek probeer dit begryp deur boeke te lees oor vroue wat deur so ŉ ervaring is. Ek probeer op daai manier die inligting deur my boeke oordra, om mense bewus te maak van hierdie kwessie. Mense sê hierdie boek is soos ŉ vuishou in die maag. Ek dink dis goed, wat ons is half afgestomp oor verkragting omdat dit so gereeld gebeur.”
Ek was na SwartVal se lees effe gedisorienteerd. Dis ‘n boek wat hard slaan. En mens bang maak vir die versteurdes daarbuite wat so kan leef.
Mnr. Steyn het ‘n fan in my – al 3 sy boeke is nie net briljant nie, maar neem mens regtig saam, alhoewel die karakters vir my in sy eerste poging die beste beskryf is.
Ek wonder net altyd, iemand wat so verskiklik goed en oor sulke verskriklike goed skryf: wat is volgende. Gaan jy jouself kan oortref, want erg bereik vol betekenis in SwartVal.
Die amptelike renosterstropingsyfer vir 2017 is ’n totaal van 1 028 renosters, ŉ afname van 26 diere teenoor die vorige jaar. Dit is ’n geringe afname en die grootste hiervan is gesien in die Krugerwildtuin.
Dit is eenvoudig net nie goed genoeg dat ons veldwagters hulle lewens op die spel plaas en hulle nie die ondersteuning kry wat hulle benodig en verdien nie. ’n Park soos die Krugerwildtuin geniet goeie samewerking en dit is wat sukses bring: spanwerk. Tegnologie speel ’n groot rol ja, maar soos generaal-majoor Johan Jooste altyd sê, “Tegnologie kan baie doen, maar dit is die menslike element wat die verskil maak. Dit is die veldwagter wat die inhegtenisneming uitvoer, dit is die ondersoekbeampte wat seker maak dat die saak waterdig is, en dit is die aanklaer wat nie toelaat dat die goedbetaalde verdedigingspanne die stropers op ŉ tegniese punt skotvry laat wegkom nie.”
’n Afname in stropingsyfers is altyd goeie nuus, maar ek is bekommerd dat die getalle nie genoegsaam afneem nie. Ons moet in gedagte hou dat daar minder renosters is om gestroop te word. Die harde werk in die Krugerwildtuin word in die steek gelaat met toenames in die res van die land in KwaZulu-Natal, Noordwes, die Vrystaat en Mpumalanga. Minister [Edna] Molewa het erken dat die stryd ver van gewonne is en sy het ons natuurlik herinner aan die harde werk wat op die grond gedoen word. Dit is ’n massiewe poging maar dit is steeds nie genoeg nie.
Giles, van Tennessee in die VSA, was in ’n koma ná ’n ernstige motorongeluk. Dokters het nie gedink sy sou ooit daaruit kom nie.
Giles was vyf maande swanger tydens die ongeluk. Ná drie maande in die koma het die dokters die seuntjie met behulp van ’n keisersnee in die lewe gebring. Hy is steeds piepklein, maar gesond.
Die band tussen hierdie moeder en kind kan duidelik gesien word op die foto. Dink net dat die outjie ook in die ongeluk was en dit oorleef het.
Die bejaarde Bernie Ecclestone is nie meer die grootbaas van Formule 1 Motorsport nie. Hy word vervang deur die nuwe eienaar van die sport, Liberty Media.